**PÁLYÁZATI FELHÍVÁS**

**Pannónia Ösztöndíjprogram Hallgatói Tanulmányi Mobilitási Ösztöndíjra**

**2024/25. tanévben**

A Moholy-Nagy Művészeti Egyetem (MOME) a Tempus Közalapítvány (továbbiakban: TKA vagy Támogató) a Kulturális és Innovációs Minisztérium (továbbiakban: KIM vagy Főtámogató) Innovációért és Felsőoktatásért felelős Államtitkársága (továbbiakban: Ágazatirányítás) által biztosított támogatási keret biztosításával pályázatot hirdet nemzetközi hallgató mobilitások megvalósítására a világ bármely felsőoktatási intézményébe a **2024/25. tanév**ben.

### 1. Általános tudnivalók

A nemzetköziesítési program megvalósítása nemzetközi mobilitási ösztöndíjak nyújtásán, továbbá a kapcsolódó egyéb, meghatározott költségek támogatásán keresztül történik, amely a modellváltott egyetemek hallgatói számára biztosít Magyarországon kívülre irányuló **rövid- vagy hosszú távú mobilitási lehetőség**et a modellváltott intézmények által megkötött **bilaterális szerződéseken keresztül**. A mobilitási lehetőségek tekintetében a pályázati program az egyetemi polgárok tanulmányi, kutatási vagy oktatási célú mobilitását, szakmai gyakorlatát, részképzését támogatja.

Az egyetemi polgároknak nyújtható **ösztöndíjak mértéke** az egyes földrajzi célterületek tekintetében eltérő, továbbá más komponenseket, így tandíj-kompenzációt, utazási és lakhatási támogatást, esélyegyenlőségi vagy szociális alapú juttatást tartalmazhat (a továbbiakban együttesen: mobilitási össztámogatás). A mobilitásokban részt vevő egyetemi polgároknak juttatott mobilitási össztámogatás a külföldi tartózkodás többletköltségeihez járul hozzá és nem feltétlenül fedezi az összes felmerülő költséget.

2. **A pályázásra jogosultak köre**

Azok a hallgatók, akik a megpályázott időszakban (2024/2025. tanév) aktív hallgatói jogviszonyban lesznek az Egyetemmel, azaz hallgatói jogviszonyukat nem szüneteltetik,legalább 2 hónapot (legfeljebb 12 hónapot) tölthetnek el az európai és Európán kívüli partner-egyetemeken. A tanulmányút csak akkor valósulhat meg, ha a külföldi tanulmányokat a küldő intézmény elfogadja és a hallgató itthoni előmenetelébe beszámítja.

Pályázhat, aki az alábbi feltételeknek megfelel:

* A hallgató **a pályázat beadásának időpontjában** a **MOME valamely BA, MA, vagy doktori képzésén** hallgatói jogviszonyban áll.
* Az **ösztöndíj ideje alatt** a MOME **beiratkozott** aktív féléves státuszú hallgatója.
* **Felsőbbéves** hallgató esetében az **utolsó 2 lezárt** félévében **félévenként** **legalább 20 kreditet** teljesített, emellett **a fent megjelölt félévekben** tanulmányi átlaga (azaz **korrigált kreditindexe**) el kell, hogy érje a **szakos átlag 80%**-át, valamint **tervezési feladata**(i)ra kapott érdemjegye(i) **jó vagy jeles** osztályzatú(ak) kell, hogy legyen(ek).
* Nem pályázhat, aki:
* az adott képzési szintjén már igénybe vett 12 hónapnyi mobilitást (akkor is, ha önköltséggel
* az átlaga nem felel meg a kívánalmaknak

MOME nem támogatja a BA vagy MA hallgatók esetében a diplomafélévben igénybe veendő ösztöndíjat (DLA hallgatók esetében az abszolutórium előtti utolsó félévben történő kiutazás is támogatott).

3. **Támogatható tevékenységek**

A program csak tényleges utazáson alapuló, fizikai mobilitást támogat, virtuális tevékenységek nem támogathatók.

Hallgatói mobilitások (alap, mester, doktori szinten):

* **Tanulmányi célú mobilitás (2-12 hónap)**
* **Kiválósági ösztöndíjprogram:** kizárólag **mester, doktori szinten**

Tanulmányi célú mobilitás (1-6 hónap)

Kiválósági ösztöndíjban azok a hallgatók részesülhetnek, akiknek a mobilitása a Times Higher Education(2), illetve a Quacquarelli Symonds(3) nemzetközi felsőoktatási rangsorokban **első 250 helyen** szereplő külföldi felsőoktatási intézménybe irányul. Ezek közül a következő intézményekkel rendelkezünk kétoldalú szerződéssel:

KU Leuven

 City University

 Aalto University

 Aalborg University

 Politecnico di Milano

• Szakmai gyakorlat és frissdiplomás szakmai gyakorlat (2-12 hónap)

Később kerül meghirdetésre

• Kutatási célú mobilitás (2-3 hónap, mester és doktori szinten)

Később kerül meghirdetésre

Rövid távú hallgatói mobilitások (alap, mester és doktori szinten):

• Tanulmányi célú mobilitás (2-30 nap)

Később kerül meghirdetésre

 Pl. konferencia, nyári egyetemen történő részvétel, tömbösített kurzusrészvétel

• Kutatási célú mobilitás (mester és doktori szinten, 2-30 nap)

Később kerül meghirdetésre

Az általános mobilitási programban való részvétel feltétele két lezárt tanulmányi félév. A hallgató összesen legfeljebb 12 hónapig tartó mobilitási időszakon vehet részt tanulmányi ciklusonként, függetlenül a mobilitási tevékenységek számától és típusától. A fizikai mobilitási időszak megszakítható. A megszakítás időtartama nem számít bele a mobilitási tevékenység időtartamába.

A hallgató mobilitási ideje alatt végzett tevékenységet a küldő intézménynek el kell fogadnia és teljes mértékben meg kell feleltetnie a tantervi struktúrának, a hallgatói mobilitás idejét tekintve arányos jelleggel.

**4. Célországok és országcsoportok**

Az igényelhető támogatás több esetben függ a mobilitások célországától. A célországok az alábbi országcsoportokba kerültek besorolásra.

|  |  |
| --- | --- |
| **Országcsoport** | **Célországok** |
| **I. országcsoport** | Ausztria, Belgium, Dánia, Finnország, Franciaország, Hollandia, Írország, Izland, Liechtenstein, Luxemburg, Németország, Norvégia, Svédország, Svájc, Egyesült Királyság, Egyesült Államok, Kanada, Ausztrália, Új-Zéland, Hongkong, Japán, Dél-Korea, Makaó,Szingapúr, Tajvan, Andorra, Izrael, Monaco |
| **II. országcsoport** | Bosznia-Hercegovina, Koszovó, Montenegró, Bulgária, Csehország, Észtország, Görögország, Spanyolország, Horvátország, Olaszország, Ciprus, Lettország, Litvánia, Málta, Lengyelország, Magyarország5, Portugália, Románia, Szlovénia, Szlovákia, Észak- Macedónia, Szerbia, Örményország, Georgia, Moldova, Szíria, Banglades, Bhután, Kambodzsa, Kína, Laosz, Maldív-szigetek, Mianmar, Nepál, Pakisztán, Srí Lanka, Afganisztán, Kirgizisztán, Tádzsikisztán, Türkmenisztán, Üzbegisztán, Irak, Jemen,Oroszország, Ukrajna |
| **III. országcsoport** | Albánia, Azerbajdzsán, Bahrein, Brunei, Egyesült Arab Emírségek, Fülöp-szigetek, India, Indonézia, Irán, Jordánia, Katar, Kazahsztán, Libanon, Mongólia, Malajzia, Omán, Szaúd-Arábia, Thaiföld, Törökország, Vietnám, Kolumbia, Mexikó, Algéria, Angola, Dél- Afrika, Egyiptom, Líbia, Marokkó, Namíbia, Nigéria, Tunézia,Argentína, Brazília, Chile, Peru |

Az országcsoportokban nem szereplő országok esetén is van lehetőség mobilitások megvalósítására – ezen országok besorolásával kapcsolatban a Tempus Közalapítványt kell keresni.

# Hallgatói ösztöndíjak

* 2-12 hónapos tevékenységek esetén:

|  |  |  |  |
| --- | --- | --- | --- |
|  | 1. országcsoport | 2. országcsoport | 3. országcsoport |
| **Tanulmányi célú mobilitás****(2-12 hónap)** | 400 000 Ft/hó | 375 000 Ft/hó | 350 000 Ft/hó |
| Szakmai gyakorlat és frissdiplomás szakmai gyakorlat(2-12 hónap) | 400 000 Ft/hó | 375 000 Ft/hó | 350 000 Ft/hó |
| Kutatási célú mobilitás(2-3 hónap) | 400 000 Ft/hó | 375 000 Ft/hó | 350 000 Ft/hó |

* Rövid táv esetén (célországtól függően):
	+ Alapképzés és mesterképzés esetén:

|  |  |  |  |
| --- | --- | --- | --- |
|  | 1. országcsoport | 2. országcsoport | 3. országcsoport |
| 1-10. nap | 30.000 Ft/nap | 27.500 Ft/nap | 25.000 Ft/nap |
| 11-20. nap | 20.000 Ft/nap | 17.500 Ft/nap | 15.000 Ft/nap |
| 21. naptól | 10.000 Ft/nap | 7500 Ft/nap | 5000 Ft/nap |

* + Doktori képzés esetén:

|  |  |  |  |
| --- | --- | --- | --- |
|  | 1. országcsoport | 2. országcsoport | 3. országcsoport |
| 1-10. nap | 35.000 Ft/nap | 32.500 Ft/nap | 30.000 Ft/nap |
| 11-20. nap | 25.000 Ft/nap | 22.500 Ft/nap | 20.000 Ft/nap |
| 21. naptól | 15.000 Ft/nap | 12.500 Ft/nap | 10.000 Ft/nap |

* Hallgatói kiválósági ösztöndíjprogram esetén

|  |  |  |  |
| --- | --- | --- | --- |
|  | 1. országcsoport | 2. országcsoport | 3. országcsoport |
| **Hallgatói kiválósági ösztöndíj****(1-6 hónap)** | 500 000 Ft/hó | 475 000 Ft/hó | 450 000 Ft/hó |

A hónapokra meghatározott támogatási összegek (ösztöndíjak) minden esetben 30 napra értendők és a ténylegesen igazolt mobilitási időtartam alapján kerülnek elszámolásra. Nem egész hónapok esetén a mobilitásban eltöltött napok, valamint a rögzített havi ráta 1/30-adának szorzataként számítandó ki az elszámolható támogatási összeg. Az ösztöndíjasnak a számára kifizetett ösztöndíjjal nem kell tételesen elszámolnia.

# Esélyegyenlőségi kiegészítő ösztöndíj - Később kerül kiírásra

# Az esélyegyenlőségi kiegészítő ösztöndíj a támogatott intézmények által kiírt pályázat és az azok alapján meghozott egyéni döntések eredményeképpen a mobilitásokban részt vevő hallgatók (alap, mester és doktori szinten) számára opcionálisan megítélhető kiegészítő támogatás, amely csak a Támogató által meghatározott keret erejéig biztosítható.

Támogatás mértéke:

* Részképzés esetén: 100.000 Ft/hó
* Rövid távú mobilitás esetén egységesen 2.500 Ft/nap

**5. A pályázat benyújtásának határideje**

Pályázat benyújtása: **2024. április 2-ig** lehetséges.

Minden hallgató 3 helyre pályázhat.

Javasoljuk, hogy tanulmányozza partnerintézményeink listáját, **ellenőrizze a partnerintézmény jelentkezési határidejét,** érdeklődjön a szakjánál, melyik intézménybe érdemes pályáznia, illetve készítse elő pályázati dokumentumait.

**6. A pályázás menete:**

Töltse ki a Pannónia - Tanulmányi Mobilitás [**2024\_25 űrlapot itt**](https://forms.office.com/Pages/ResponsePage.aspx?id=M54VuTwe0kywL7sqL031YXwMUT_0ttFNss8_W3Cpj3JUMkFKRDdRTTdVREEzQ05DSE9EQVZNUzJUWC4u)

Ugyanezen a felületen töltse fel a következő dokumentumot:

 Állami középfokú C típusú (komplex) nyelvvizsga bizonyítvány (bármely nyelvből, de javasolt az adott intézmény tanítási nyelvéből, illetve olyan típusú, amit esetleg kér a fogadóintézmény, pl. IELTS 5.5), vagy azzal egyenértékű nyelvtudást tanúsító más típusú nyelvvizsga bizonyítvány másolata. Nyelvvizsga hiányában szintfelmérőt lehet készíttetni, és a pályázat beadási határidejéig benyújtani pl:

Métisz nyelviskola

https://metisz.hu/

Min. középfokú, komplex nyelvvizsgával egyenértékű (B2)

**7. Külföldi partnerintézmények a 2024/25-ös tanévben**

A 2024/25-ös tanévre pályázni a MOME-val partneri viszonyban álló azon intézményekbe lehet, amelyek listáját a pályázati felhíváshoz csatolva találják. Ez a lista jelenleg az új bilaterális szerződések megkötése miatt folyamatosan frissül.

A partnerintézmény kiválasztása a hallgató feladata, figyelembe véve, hogy az adott egyetemen az itthoni szakjának megfelelő tanulmányokban részesülhet. A tanulmányokról, illetve a partnerintézmények oktatási nyelvéről előzetes javaslatkérés és tájékozódás

• az intézetnél/szaknál,

• a partnerintézményi listán szereplő adatokból,

• az egyes intézmények internetes oldaláról,

• illetve a Tanulmányi Információs Központ (TIK) Mobilitási Irodájában lehetséges.

mobility@mome.hu T: 06 20 6619155, MASTER\_101 iroda

MOME bírálat után a Mobilitási Iroda nominálja a hallgatót az adott partnerintézménybe. A portfolió megküldése a hallgató feladata. Egy időben csak egy intézménybe indítható pályázás! Az első helyen meghatározott intézmény elutasítása esetén, amennyiben erre megfelelő idő áll rendelkezésre, a szabad helyek függvényében továbbítható a pályázat a hallgató által második, majd a harmadik helyen megjelölt intézménynek. Ha ez nem lehetséges, akkor az oktatási szervezeti egységek bevonásával kiválasztott partnerintézménynek. Újbóli elutasítás esetén a pályázó a következő tanévben újra pályázhat.

Kérjük, hogy a rangsoroláshoz és nomináláshoz szükséges következő dokumentumokat is készítse elő. (Ezek részben a fogadó egyetem számára készülnek, angolul vagy a fogadó egyetem munkanyelvén állítsa össze őket):

* **Önéletrajz angolul vagy a fogadóintézmény** nyelvén. (pl: az Europass önéletrajz, mely letölthető a [www.europass.hu](http://www.europass.hu) oldalról.)
* **Motivációs levél** angolul vagy a fogadóintézmény nyelvén – **max. 1 db A4 oldal. (Aki két helyre pályázik, külön-külön** töltsön fel programtervet a két intézményre vonatkozóan, *vagy* **egyet**, az intézmények megnevezése nélkül)
* Szakmai **portfólió** angolul vagy a fogadóintézmény nyelvén, **elméletis hallgatók kivételével** minden pályázóra vonatkozóan, pl. pdf formában, a fogadó egyetem számára kell majd küldeni. **Ha a partnerintézmény kéri, akkor készítsék el nyomtatott formában is!**
* **Szintén érdemes a pályázni kívánt fogadóegyetem honlapján megkeresni a részképzések jelentkezési határidejét**.

### 8. Pályázati határidők

# A pályázat benyújtásának határideje: 2024. április 2.

# A hiányos vagy a határidő után érkezett pályázati anyagok érvénytelenek, a pályázati értékelésben nem vesznek részt. Javasoljuk, hogy ne hagyják az utolsó napokra a teendőket.

### 8. A pályázat elbírálása

# A beérkezett és a 2. pontban felsorolt feltételrendszernek megfelelő pályázatokat a mobilitási iroda továbbítja az egyes szakok felé, akik felállítják a szakos sorrendet.

# A sorrend meghatározásának általános szempontjai:

# szakmai eredmények a pályázat leadásáig eltelt teljes hallgatói jogviszony ideje alatt

# portfólió szakmai színvonala

# tanulmányi eredmény

# a hallgatói programterv színvonala, megvalósíthatósága

# egyéb intézeti/szakos szempontok

**Az elbírálás során előnyben részesül az a felsőbbéves hallgató, aki az adott képzési szinten még nem vett részt hallgatói mobilitásban.**

# A sorrend megállapítása után a szakok megküldik a szakos sorrendet a mobilitási irodának.

# Az egyetemi értékelést és az ösztöndíjas helyekről a döntést a MOME Bíráló Bizottsága hozza meg. A döntést követően a pályázat eredményéről a pályázókat a mobilitási koordinátor e-mailben értesíti.

# A MOME Bíráló Bizottság által támogatott pályázatokat az eredményhirdetés után a Mobilitási Iroda nominálja az 1. helyen megjelölt fogadó intézményhez. A fogadó egyetem ezután dönt a hallgató fogadásáról. Felhívjuk figyelmüket, hogy a MOME által elfogadott pályázat még nem garantálja, hogy a fogadó egyetem is sikeresnek ítéli azt. A fogadó egyetemek a saját szempontjaikat figyelembe véve értékelik a hozzájuk beérkező pályázatokat és küldenek értesítést a döntésükről!

# A fogadóintézmények felvételi eredményeinek a jelentkezők számára történő kihirdetése a fogadóintézmény, valamint a Mobilitási Iroda által folyamatosan, e-mail-en történik.

# Fontos: A partnerintézményi listán megjelölt helyek nem jelentik azt, hogy annyi MOME-s jelentkezőt garantáltan fel is vesz a fogadóegyetem.

# A legnépszerűbb intézményekbe a szakos legjobb hallgatók pályázhatnak eredménnyel – és ők sem feltétlenül tudnak bejutni a rendelkezésre álló szűkös helyekre -, ezért javasoljuk a kevésbé népszerű intézmények közül is választani.

# Egyéb tudnivalók:

# Közvetlen kapcsolatot a fogadóintézménnyel a pályázó hallgató kizárólag a képzések, kurzusok tartalmát illetően tarthat; az ösztöndíj adminisztratív kérdéseiről mindenben a Mobilitási Iroda egyeztet az intézménnyel!

A pályázó gondoskodik a külföldi tartózkodása alatti **betegség- és balesetbiztosítás**a meglétéről. **Az érvényes Európai Egészségbiztosítási Kártya megléte kötelező**, valamint mellé kiegészítő biztosítás is javasolt.

# Csatolmány:

# Partnerintézményi Lista

# Mindenkinek sikeres pályázást kívánunk!

**Zátonyi Ildikó** **Szinku Emese**

Mobilitási koordinátor Mobilitási koordinátor

mobility@mome.hu mobility@mome.hu

T:06 20 661 9155 T:06 30 811 4890

MASTER\_101

Budapest, 2024. 03. 22.